“ร.ฟ.ท.” เตรียมแผนรองรับ คุมเข้ม “โควิด” รอรัฐคลายล็อกดาวน์ พร้อมเปิดเดินรถทันที!
"การรถไฟแห่งประเทศไทย" (ร.ฟ.ท.)​ เตรียมแผนรองรับ คุมเข้ม "โควิด" รอรัฐคลายล็อกดาวน์ พร้อมเปิดเดินรถทันที! 
"การรถไฟแห่งประเทศไทย" (ร.ฟ.ท.)​ เตรียมแผนรองรับ คุมเข้ม "โควิด" รอรัฐคลายล็อกดาวน์ พร้อมเปิดเดินรถทันที!
30 เม.ย. 2563

นายนิรุฒ มณีพันธ์ ผู้ว่าการรถไฟแห่งประเทศไทย (ร.ฟ.ท.) สั่งการผู้เกี่ยวข้อง หลังจากเข้าร่วมประชุมหัวหน้าหน่วยงานผ่านโปรแกรม Zoom Meeting กับนายศักดิ์สยาม ชิดชอบ รัฐมนตรีว่าการกระทรวงคมนาคม และผู้บริหารในสังกัดกระทรวงคมนาคม เมื่อวันที่ 28 เมษายน 2563
สืบเนื่องจาก รมว.คมนาคม มีการประชุมร่วมกับคณะรัฐมนตรี (ครม.) ซึ่งมีประเด็นเกี่ยวข้องกับกระทรวงคมนาคม แต่ประเด็นสำคัญ คือ การให้ทุกหน่วยงานในสังกัดเตรียมความพร้อมในการเปิดให้บริการระบบขนส่งมวลชนทั่วประเทศ พิจารณาตามประกาศและข้อกำหนดของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.
โดยการรถไฟฯ เตรียมความพร้อมการเปิดเดินขบวนรถโดยสาร หากมีมาตรการผ่อนปรนจากรัฐบาลทันที เพื่อเป็นการอำนวยความสะดวกในการเดินทางของประชาชนที่มีความจำเป็นต้องเดินทางโดยรถไฟ ทั้งการเดินทางภายในเขตเมือง ระหว่างเมือง และทางไกล และการรถไฟฯ ยังให้ความสำคัญกับเรื่องความปลอดภัยของส่วนรวมในการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 เป็นอันดับแรก
ทั้งนี้ การรถไฟฯ ได้เตรียมแผนรองรับออกเป็น 2 ระยะ คือ
ระยะที่ 1 การจำกัดปริมาณการให้บริการ (Supply Restriction) และการจำกัดความต้องการใช้บริการ (Demand Restriction)
และระยะที่ 2 การให้บริการตามปกติ (Normal Service)